**Ovrednotenje prostovoljnega dela**

**Zakon o prostovoljstvu** (Uradni list š. 10/2011, 16/2011)**; Pravilnik o področjih prostovoljskega dela in vpisnika** (Uradni list š. 48/2011, 60/2011)**;**

Prostovoljsko delo je delo, ki ga posameznik po svoji svobodni volji in brez pričakovanja plačila ali neposrednih ali posrednih materialnih koristi zase, opravlja v dobro drugih ali v splošno korist.

Za prostovoljsko delo **se ne šteje** brezplačno opravljanje dela:

* + za katero je pogoj ali se prejme plačilo, druga premoženjska korist, oprostitev materialne obveznosti ali nagrada,
	+ **ki je namenjeno zadovoljevanju zgolj osebnih interesov članov v članski organizaciji in ni v splošno družbeno korist,**
	+ za katero je glede na naravo dela potrebno skleniti pogodbo o zaposlitvi,
	+ če obveznost opravljanja temelji na pravnem poslu, ki ga ne določa ta zakon, ali pa ga je ena oseba dolžna izvajati za drugo fizično ali pravno osebo na temelju zakona ali drugega predpisa ali na podlagi sodne odločbe,
	+ ki je običajno v sorodstvenih ali prijateljskih odnosih,
	+ z namenom strokovnega usposabljanja brez sklenitve pogodbe o zaposlitvi (volontersko pripravništvo) v skladu zakonom, ki ureja delovna razmerja ali drugim zakonom.

Oblike prostovoljskega dela za posamezna področja so opredeljene v Pravilniku o področjih prostovoljskega dela in vpisnika (Ur. list št. 48/11, 60/11).

Za organizirano prostovoljno delo se šteje delo, ki se izvaja v okviru dejavnosti pravnih oseb, katerih delovanje je v skladu z zakonom opredeljeno kot nepridobitno in se izvaja vsaj 1 uro na teden oziroma vsaj 4 ure na mesec oziroma 52 ur v enem letu. Pri prikazovanju prostovoljnega dela mora biti le-to prikazano realno.

Skladno z 21. členom Pravilnika o področjih prostovoljskega dela in vpisnika, je ocenjena vrednost ene ure za organizacijsko delo 13 EUR, za vsebinsko delo 10 EUR in za opravljeno drugo prostovoljsko delo 6 EUR.